## La delegada del Consell a Alacant es reunix amb els alcaldes de Llíber i Benissa

*** Agustina Esteve repassa les inversions de la Generalitat en tots dos municipis**

La delegada del Consell a Alacant, Agustina Esteve, ha mantingut una reunió de treball amb l’alcalde de Llíber, José Juan Reus, i posteriorment s’ha desplaçat fins al municipi de Benissa, a on s’ha reunit amb el seu primer edil, Arturo Poquet.

A Llíber, Agustina Esteve ha repassat amb l’alcalde les inversions de la Generalitat i ha conegut les necessitats dels veïns del municipi, especialment en matèria d’educació i urbanisme. La delegada del Consell s’ha compromés a traslladar estes reivindicacions als departaments corresponents de la Generalitat. Després de la trobada, en la qual també ha participat l’equip de govern municipal, la delegada del Consell ha firmat en el Llibre d’honor de l’Ajuntament.

A continuació, Agustina Esteve s’ha reunit amb l’alcalde de Benissa, Arturo Poquet, que l’ha informat dels projectes que durà a terme l’equip de govern durant este mandat i de les necessitats del municipi, especialment en matèria de servicis socials.

Fecha: 22/11/2024